
Sytyke nro 10 

Pitelet kädessäsi A-ryhmän Sytyke-lehden kymmenettä 
numeroa. A-ryhmä on anarkistinen ja antiautoritaarinen 
ryhmä, joka vastustaa sortoa sen kaikissa muodoissa. Jär¬ 
jestämme esimerkiksi luentoja, elokuvanäytöksiä, keik¬ 
koja, mielenosoituksia ja kansankeittiöitä. Lehtemme 
ilmestyy kuusi kertaa vuodessa ja se on saanut HYY:n lehti- 
tukea. Voit lähettää meille kirjoituksia, ehdotuksia sisäl¬ 
löstä tai auttaa muilla tavoin. Tule mukaan toimintaan: 
a-ryhma@riseup.net, a-ryhma.org 

Anarkismi on uusi musta 


A narkismiin ja anarkisteihin liittyy 
monia mielikuvia. Mustissa asuis¬ 
sa mielenosoituksissa esiintyvä 
väki lienee yleisin, mutta puutteelli¬ 
nen käsitys. Anarkistisia projekteja on 
ympäri maailmaa ja niiden kirjo vaihte- 
lee maksuttomaan terveydenhuoltoon 
ja yhteisöviljelyyn keskittyvistä 
hankkeista aina kansankeittiöihin, 
kirjakauppoihin, kouluihin, toiminta¬ 
tiloihin ja musiikkiprojekteihin. 

Jos anarkismi on muutakin kuin 
ikkunoiden rikkomista mutta sen 
herättämät mielleyhtymät pääosin 
negatiivisia, kannattaako koko sanaa 
sitten käyttää? Termien kanssa on 
lopulta kyse aina siitä, missä vaihees¬ 
sa sana kannattaa hylätä sen vääristy¬ 
neen merkityssisällön takia ja kuinka 
kauan sitä pitäisi yrittää haltuunottaa. 

Anarkistiseen perinteeseen kuuluu 
monia suuria ajattelijoita, historialli¬ 
sia saavutuksia ja vahva aatteellinen 
sisältö. Anarkistinen ajattelu onkin 
saavuttanut yhä laajempaa kanna¬ 
tusta myös Suomessa viimeisten 
vuosien aikana. Siinä missä 'anarkistia' 
on käytetty joskus haukkumasanana, 
on nyt yhä useampi julkisuudessakin 
esiintyvä hahmo kertonut vähintään 
kannattavansa anarkistisia arvoja ja 


aatemaailmaa, vaikkei itse anarkistiksi 
tunnustautuisikaan. 

Niin tutkijoiden kuin toimittajien¬ 
kin joukosta löytyy paljon aatteen 
kannattajia, joihin ei varmasti sovi 
stereotyyppinen mielikuva anarkistis¬ 
ta. Rohkeita ulostuloja mustan lipun 
alla on kuitenkin nähty viime aikoina 
erityisesti eri alojen taiteilijoilta räppä- 
reistä kirjailijoihin. 

Fintelligens-räppäri Heikki Rosen¬ 
berg eli Iso H herätti vuoden 2014 
itsenäisyyspäivän alla huomiota 
kertomalla osallistuvansa anarkis¬ 
tiseen Luokkaretki lähiöst linnaan 
-mielenosoitukseen, samaan aikaan 
kun toinen Fintelligensin artisti Elasti¬ 
nen juhlisi linnassa. "Olen poliittisilta 
näkemyksiltäni anarkisti", kertoi Iso H 
Kalevassa. Anarkistina hän ei halun¬ 
nut juhlia valtiota ylipäätään: "Val¬ 
tioon kuuluvat ne, joilla on suurimmat 
pyssyt ja eniten rahaa. Ero mafiaan ei 
ole suuri, ja ainakaan mafia ei 
teeskentele." 

Pitkän linjan näyttelijä ja Teatte¬ 
rikorkeakoulun entinen professori 
Vesa Vierikko puhui keväällä 2015 
Nyt-liitteen haastattelussa tuloerojen 
kasvusta, Sipilän politiikasta ja Suo¬ 
men muuttumisesta pahoinvointi- 


4 


yhteiskunnaksi. Kun Vierikolta kysyt¬ 
tiin onko tämä anarkisti, oli vastaus: 
"Henkisesti? Joo, kyllä mä olen... Jokai¬ 
sen näyttelijän ja taiteilijan kannattaa 
olla vähän anarkisti." 

Supersuosittua, Helsingin Sanomien 
Nyt-liitteessä ilmestyvää Fokjt-sarja- 
kuvaa tekevä Joonas Rinta-Kanto ei 
miellä itseään poliittiseksi toimijaksi. 
Rinta-Kannon sarjakuvat ovat kui¬ 
tenkin käsitelleet vaaliteemaa paljon 
kaikkien viime vuosien vaalien alla. 
Sarjakuvat ovat kommentoineet 
vaaleja, edustuksellisuutta ja ää¬ 
nestämistä varsin pisteliäästi ja ky¬ 
seenalaistaen. Valtakunnan päälehti 
julkaisemassa jatkuvasti kriittisiä nä¬ 
kökulmia vallitsevaan päätöksenteko¬ 
mekanismiin sarjakuvan muodossa 
olisi vielä kymmenen vuotta sitten 
ollut ennenkuulumatonta. Anarkisti¬ 
sen analyysin yleistyminen mahdollis¬ 
taa kuitenkin tämänkin. 

Miksi anarkismi sitten kiinnostaa ja 
mikä sen idea on? Kirjailija Katja Kettu 
tunnustautuu myös anarkistiksi ja 
pohtii aihetta Helsingin Sanomissa: 
"Anarkismi minulle on ideologia, joka 
pyrkii purkamaan valtasuhteet, ei kui¬ 


tenkaan kaaokseen. Ihmistenväliseen 
toimintaan liittyy sosiaalinen vastuu. 
Kantilaisittain: minun valtani loppuu 
siihen mistä alkaa toisen vapaus (ja 
toisin päin). Opetti vastuun kanta¬ 
mista vapaudessa. Anarkismi ajatus¬ 
mallina on kiinnostava, myös sen 
poissulkevat valtarakenteet." 

Myös monessa mukana oleva 
räppäri Paleface kertoo Sytykkeelle 
kannattavansa aatetta. "Näen anarkis¬ 
tisen toiminnan tarpeellisena ja uskon 
että anarkistien asema vahvistuukin 
vääjäämättömästi, kun meitä ympä¬ 
röivien järjestelmien ongelmat käyvät 
yhä suuremmalle joukolle entistä 
selvemmiksi. Hierarkiaton maailma on 
paitsi jalo periaate, loppuviimeksi aika 
lailla ainoa vaihtoehto ihmisrodun 
selviämiselle. Sooner rather than la- 
ter." 

Anarkismi on yhä useammille 
pintaa ja stereotypioita syvemmälle 
menevä aate, todellinen poliittinen 
vaihtoehto totutuille tavoille ja tot¬ 
tumuksille. Ei ehkä voida sanoa anar¬ 
kismin olevan uusi musta - meidän 
lippumme on ollut musta koko ajan ja 
tulee olemaan sitä aina. 


Fok it 


NO PERKELE,/l| mEIKÄ VOITTI. 
olmiin se aika selvä juttu. 
TVH KUN MIETTII NIlTÄNHJU-A 

OLI VASTA SS A. SI EL LAHAN 
OLI ESIM. SE 
KAIVA.KANfl! 

OIKEESTI SllSj 
JOTKUT SÄÄN¬ 
NÖT TÄHÄN 



JUST TflMMOSTEN JUTTUJEN 
TAKIA MÄ VIHAAN/ IHMISIÄ- 
ne on HIRVEITÄ HAISULEiTa. 
Ja mÄ TIEDÄN mitä TE 

MIETITTE. 

VIHAANKO 
MVÖ5 MUN 



ÄÄNESTÄJIÄ? 
no,sanotaan 
nyt vaikka 
näin- 



TÖTTA HELVETISSÄ' VIHa/In.MÄ 

vihaan kaikkia.mut hei, 

KIITTI LETUISTA KUITESKI 
MÄ MEEN NYT ETSIMÄÄN 
TORKKUPEITTOJa 
JA JAKELE - 
MAAN (KOUK¬ 
KUJA. NÄH¬ 
DÄÄN L0ÖPEIS ; 

sä',haisulit! 


5 























Kysy anarkistilta! 


D ear anarkisti, oonx normaali? Anarkisteja sanotaan joskus vaikeasti lähes¬ 
tyttäväksi ryhmäksi, jonka ideoista ja ajatuksista ei ota selvää. Tällä palstalla 
esitellään muutamia kysymyksiä, joita kahdelta yksittäiseltä anarkistilta ja 
A-ryhmältä on kysytty. Kysymykset ja vastaukset on koostettu Suvi Auvisen 
(SA), Antti Rautiaisen (AR) ja A-ryhmän (A) ask.fm-palvelun tileiltä. Vastaajan 
tunnuksen näet vastauksen perässä. Suvi Auvisen ja Antti Rautiaisen vastauk¬ 
set edustavat näiden henkilökohtaisia näkemyksiä, A-ryhmän vastaukset 
kollektiivin yhteisiä kantoja. 


Haluaisitko selittää mahdollisimman 
yksinkertaisesti, mitä anarkismi on? 
Nuorena minun on vaikea ymmärtää 
liian monimutkaisia tekstejä ja anar¬ 
kismi kiehtoo kovin. Vaikka ranska¬ 
laiset viivat olisivat hyvä vaihtoehto, 
kiitos jos autat! 

Anarkismi on minulle radikaali 
tasa-arvoliike. 

- Ei johtajia (esim. hallitus, presidentti, 
kuningas, pomot) 

- Kaikki ihmiset ovat tasa-arvoisia 

- Ihmiset ovat kykeneviä päättämään 
itse omista asioistaan 

- Ei rajoja, ei valtioita 

- Ei arvojärjestelmiä 

- Kaikki valta kaikille 

- Kukaan ei ole vapaa ennen kuin 
kaikki ovat vapaita 

Keskeiset sanat joita viljellään: 
Hierarkia = arvoasteikko, jossa esim. 


joku ihminen asetetaan muita kor¬ 
keammalle johtavaan asemaan 
Autoritaarinen = systeemi jossa yksi 
ihminen tai tietty ryhmä on johdossa, 
auktoriteettina muille 
Antiautoritaarinen = A tuon vastus¬ 
taja 

Sorto = alistaminen 

(SA) 

Miten ihminen rupeaa anarkistiksi? 

Monien kohdalla jokin yksittäinen 
tapahtuma saa aktivoitumaan. Moni 
anarkisti joiden kanssa olen puhunut 
on ollut kiinnostunut anarkismista 
aatteena, tullut johonkin tapahtu¬ 
maan katsomaan meininkiä ja sitten 
innostunut syvemmin. Usein sano¬ 
taan, että esim. poliisiväkivalta aktivoi 
ihmisiä. Se on valitettavasti ihan totta, 
esim. viime vapun ja itsenäisyys¬ 

päivän jälkeen liikkeeseen on tullut 
uutta possea. 

Helpointa on lukea aiheesta itse 
vaikka anarkistisesta kirjastosta 
(http://fi.theanarchistlibrary.org/) ja 
jos ideat nappaa niin mennä mukaan 
johonkin anarkistien toimintaan 
omalla paikkakunnalla/aloittaa uutta 
toimintaa itse. Kannattaa heti alkuun 
etsiä hyviä tovereita, anarkismin pa¬ 
rissa puurtaminen yksin voi olla tosi 
tympeää, toverit on voima. 

(SA) 

Miten anarkismissa estettäisiin se 
ettei osa porukasta tee töitä ja osa 
laiskottele ja nauti toisten töiden 
tuloksista? 

Miten tämä estetään kapitalismissa? 
Myymälävarkaudesta kiinnijäämisen 
riski on Suomessa lähes nolla, ja 
vaikka joskus harvoin jäisikin kiinni, 
niin näpistelemällä pääsee plussan 
puolelle ainakin kaikissa isommissa 
kaupungeissa. Tosin ammattimaisia 
näpistelijöitä on niin vähän, että vuo¬ 
sien näpistelemisen jälkeen vartijat 
ehkä tuntisivat ammattinäpistelijän 
naamalta. Jos kaikki ihmiset toimisivat 
vain välittömän voitontavoittelun 
mukaan, eikä yhteiskunnallisia nor¬ 
meja olisi olemassa, järjestelmä ro¬ 
mahtaisi välittömästi. Näin kävisi sekä 
anarkismissa että kapitalismissapa 
todennäköisesti myös kaikissa muis¬ 
sakin järjestelmissä. 

Eli poliisi ja armeija eivät estä sitä 
että ihmisten enemmistö laiskottelisi 
ja nauttisi toisten töiden tuloksista 
kapitalismissa. Sen estävät yhteis¬ 


kunnalliset normit. Kapitalistien 
vähemmistö laiskottelee tai ei laiskot¬ 
tele, mutta nauttii aina toisten töiden 
tuloksista. Poliisi ja armeija eivät sitä 
estä, vaan päinvastoin mahdollistavat. 
(AR) 

Miten yhteiskunta toimisi anarkisti¬ 
sella tavalla? Kaikkihan ei voisi olla 
sallittua/laillista. Tällöin olisi kuiten¬ 
kin jonkin näköinen yhteiskunta ja 
lait. 

Anarkia tarkoittaa ettei ole johtajia. 

Se ei tarkoita ettei ole sääntöjä. An¬ 
arkiassa kaikki ei olisi sallittua, vaan 
yhteisöt itse määrittelisivät millaisten 
sääntöjen puitteissa eläisivät ja mitä 
sääntöjen rikkomisesta seuraa. Anar¬ 
kistit eivät vastusta myöskään yhteis¬ 
kuntaa, ainoastaan sitä miten se on 
nyt järjestäytynyt hierarkkisesti. 

(SA) 

Kuinka anarkistinen yhteiskunta 
huolehtisi niistä jotka ei pysty käy¬ 
mään töissä esim. sairauden takia? 
Oisko ihmisillä yhteinen säästökassa 
josta annettais rahaa ruokaan ja hoi¬ 
toihin vai miten? 

Kannatan anarkistista kommunismia, 
jossa ihmiset saavat välttämättömät 
hyödykkeet ilmaiseksi. Eli tällaista 
säästökassaa ei tarvittaisi. Ylipäätänsä 
asioiden tuotantoon ei tarvita ra¬ 
haa vaan työtä. Rahaa tarvitsee vain 
sellaisten asioiden tuotantoon jota 
työntekijät eivät itse koe mielekkäiksi. 
Sosiaalihuolto ei kuitenkaan ole täl¬ 
lainen asia, sitä ihmiset ovat varmasti 
valmiita tekemään myös ilman palk- 

kaa jos heidän elantonsa on muuten 
turvattu. 

(AR) 

Miten vallankumous tapahtuisi? 

Entä mitä mahdollisesti tapahtuisi 
jos vallankumous epäonnistuisi? 

Joitain suuntaviivoja sille miten 
vallankumous voi tapahtua on esitelty 
anarkistijärjestö Alustan periaate- 
ohjelmaehdotuksessa: 

"Vallankumous voi alkaa esimerkiksi 
yleisestä kansannoususta tai työ¬ 
läisten kamppailuista, joka johtavat 
yleislakkoon. Voi myös olla, että an¬ 
arkistiseen yhteiskuntaan siirrytään 
enemmän tai vähemmän asteittaises- 
ti korvaamalla valtion ja pääoman ins¬ 
tituutiot itsehallinnollisilla rakenteilla. 
Käytäntö osoittaa mikä strategioista 
on toimivin." 

Siihen mitä tapahtuisi mikäli vallan¬ 
kumous epäonnistuisi, meillä ei ole 
yhteistä kantaa joten parempi olisi 
onnistua. Historiasta voimme oppia, 
ja sieltähän löytyy monta vallan¬ 
kumousta, myös sellaisia joissa an¬ 
arkisteilla tai anarkistisilla ideoilla on 
ollut suuri rooli. 

(A) 

Onko A-ryhmä tehnyt mitään laiton¬ 
ta tempausta? 

A-ryhmä on matalan kynnyksen an¬ 
arkistiryhmä johon kaikki anarkistit ja 
antiautoritaarit voivat liittyä, emmekä 
voi tehdä mitään erityisen laitonta 
koska se edellyttäisi että valikoisim¬ 
me jäsenemme tarkemmin. Olemme 
kuitenkin tehneet kevyesti laittomia 


aktioita, esimerkiksi tukiaktion JHL:n 
lakolle viime syksynä. 

(A) 

Tee sellainen "rehellinen esittely" 
kaikista eduskuntapuolueista. Mo¬ 
net puolueet antavat julkisuuteen 
täysin erilaisen kuvan kuin todelli¬ 
suus on, ja monet myös kääntävät 
takkiaan... 

Kokoomus: Puolue tyypeille jotka 
luulevat olevansa menestyjiä mutta 
eivät ole, ja siksi menestymisen sijasta 
hankkivat etuja niille joilla menee 
muutenkin jo hyvin. 

Keskusta: Maalla asuvien Kokoomus. 
Perussuomalaiset: Kokoomus niille 
jotka asuvat maalla ja ovat köyhiä, 
ja niille jotka asuvat kaupungeissa ja 
ovat rasisteja. 

RKP: Ruotsia puhuvien Kokoomus. 
Vihreät: Kokoomus jonka vaali- 
mainoksissa on puu, keinu tai muuta 
"kivaa". 

KD: Herännäiskristittyjen Kokoomus 
SDP: Ajaa työläisten asiaa, siis niiden 
työläisten joilla on vakiduuni ja työn¬ 
antajan sairasvakuutus. Ne työläiset 
joilla ei ole syökööt paskaa. 
Vasemmistoliitto: Uskoo kovasti ettei 
ole SDP, paitsi jos on hallituksessa... 
silloin yhtäkkiä muistaakin olevansa 
SDP. 

(AR) 

Jäikö kysyttävää? Tervetuloa luke¬ 
maan vastauksia ja kysymään lisää: 
ask.fm/suviauvi 
ask.fm/AnttiR 
ask.fm/Aryhma 

Kuva A-ryhmän Palmian yhtiöittämistä kri*k>ineesta 
Palkkaorjamarkkinat-performanssista 8.10.2014 Helsingin 
kaupungintalon edustalla. 


Mukaan A-ryhmän 
toimintaan 


A-ryhmä on anarkistinen ja antiautori- 
taarinen ryhmä, joka vastustaa sortoa 
ja hierarkioita. Vaikka toimintamme 
tapahtuu osittain Helsingin yliopis¬ 
ton ylioppilaskunnan tiloissa, ryhmä 
on avoin kaikille iästä ja koulutuksesta 
riippumatta. 

Helpoin tapa tulla mukaan toimin¬ 
taamme on liittyä työryhmiin. Työ¬ 
ryhmät järjestävät Häiriöitä- 
luentoja, laittavat ruokaa Kupolin 
herkku -kansankeittiössä, julkaisevat 
Sytyke-lehteä, toteuttavat erilaisia 
projekteja ja kampanjoita sekä hank¬ 
kivat varoja ryhmälle esimerkiksi 
keikkoja ja bileitä järjestämällä. Lisäksi 
olemme mukana Ystävyys, Yhteis¬ 
toiminta ja Avunanto -verkostossa, 
joka tukee Venäjän ruohonjuuritason 
protestiliikkeitä. 

Noin kerran kuukaudessa ryhmällä 
on yleiskokous, jossa työryhmät ker¬ 
tovat toiminnastaan ja tarpeistaan, ja 
jossa päätetään yhteisistä hankkeista. 
Työryhmät kokoontuvat tarpeen mu¬ 
kaan, osa ryhmistä parin viikon välein, 
osa harvemmin. 

Jo vakiintuneena toimintana 


voidaan pitää Häiriöitä-luento- 
sarjaa, jossa kahden viikon välein 
kutsutut luennoitsijat puhuvat 
ulkoparlamentaarisista ja anti- 
autoritaarisista projekteista, ideoista 
ja tapahtumista ympäri maailman. 
Kaikki luennot lähetetään myös verk¬ 
koon, josta niitä voi seurata suorana 
tai katsoa tallenteena jälkikäteen. 
Osaa luennoista on katsottu verkossa 
sadasta kolmeensataa kertaa. 

Vakiintunutta toimintaa on myös 
käsissäsi oleva Sytyke-lehti. A-ryh¬ 
mä suunnittelee ja julkaisee lehteä 
hierarkiattomasti ja kaikki halukkaat 
antiautoritaarit ovat päässeet kirjoit¬ 
tamaan tai kuvittamaan lehteä. Sytyk¬ 
keen visio on olla helppotajuinen ja 
ajankohtainen anarkistinen julkaisu, 
joka esittelee A-ryhmän kulloisiakin 
projekteja, toimintaa ja kannanottoja. 
Lehti ilmestyy noin joka toinen kuu¬ 
kausi. 

A-ryhmän kampanjatyöryhmä 
suunnittelee erilaisia kampanjoita ja 
tempauksia, joita toteutetaan koko 
ryhmän voimin. Yksi A-ryhmän näky¬ 
vimmistä kampanjoista kohdistui Pal¬ 


lo 


mian yhtiöittämistä ja siitä seurannei¬ 
ta poliittisia vääntöjä kohtaan. Ryhmä 
sai paljon medianäkyvyyttä pysäyt- 
täessään rikkuribusseja yhdessä 
muiden anarkistien kanssa Rautatien¬ 
torilla ammattiliitto JHL:n ilmoitta¬ 
mana lakkopäivänä. Kevään 2015 iso 
kampanja olivat Antivaalit, joka oli 
Helsingin, Turun ja Tampereen eri 
anarkististen ryhmien yhteinen pro¬ 
jekti. Kampanjassa luotiin materiaalia 
vaihtoehtoiseen vaalikeskusteluun, 
ylläpidettiin nettisivua, vierailtiin 
vaalitoreilla ja tuotiin mediaan näkö¬ 
kulmia suorasta demokratiasta. 

A-ryhmään voi liittyä tutustuttuaan 
ryhmän sääntöihin ja periaatteisiin 
sekä sitouduttuaan toimimaan niiden 
mukaan. Autoritaaristen järjestöjen 
jäsenet eivät voi kuulua A-ryhmään 
eivätkä osallistua A-ryhmän kokouk¬ 
siin tai olla mukana järjestämässä 
A-ryhmän tapahtumia. 

Kaikesta julkisesta toiminnastamme 
ja yleiskokouksistamme saat tiedon 
seuraamalla meitä medioissamme. Si¬ 
vumme on a-ryhma.org, Facebookis- 


sa meidät löytää osoitteesta https:// 
www.facebook.com/aryhma. Sivun 
kautta löytää myös Facebook- 
ryhmämme johon kannattaa liittyä 
jos haluaa pysyä paremmin kartalla 
tulevista tapahtumista. Sähköpostitse 
meidät saa kiinni osoitteesta 
a-ryhma@riseup.net ja tiedotus- 
listallemme voi liittyä lähettämällä 
minkä tahansa viestin osoittee¬ 
seen a-ryhma-tiedotus-subscribe@ 
lists.riseup.net. Meillä on myös 
avoin keskustelu lista, johon voi liittyä 
lähettämällä viestin 
subscribe a-ryhma osoitteeseen 
majordomo@helsinki.fi. 

A-ryhmää voi seurata myös Twitte- 
rissä @A_ryhma, Instagramissa 
@aryhma ja Ask.fm:ssä @aryhma. 

A-ryhmän toiminta on kasvanut ja 
vakiintunut, mukaan tulee jatkuvasti 
uusia ihmisiä. Ryhmä tekee avauksia, 
joita kukaan muu ei tällä hetkellä suo¬ 
malaisessa politiikassa tee. A-ryhmän 
visiona on olla helposti lähestyttävä, 
avoin anarkistinen ryhmä, joka tuot¬ 
taa niin analyysiä kuin suoraa toimin¬ 
taakin. Tervetuloa mukaan! 








































Ei lasta eikä paskaa 

Klaus Maunuksela 

Sytykkeen toimittaja kuului useiden vuosien ajan Vasemmisto- 
nuoriin, kunnes tajusi ettei vallankumousta saavuteta lautakunta- 
paikkoja kalastelemalla. Nykyisin toimittajamme sporttaa anarkis¬ 
mia. 

Olin 15-vuotias kun kiinnostuin ensimmäistä kertaa ympäröivästä 
yhteiskunnasta. Kotikaupunkiini Turkuun junailtiin toriparkkia, jolla 
halutaan ohjata autokansan ostovoima keskustan näivettyviin ostos¬ 
keskuksiin. Poliittinen avainkokemukseni oh 500 hengen mielenosoitus, 
joka metelöi kaupungintalon ulkopuolella kun sisällä päätettiin kaikkien 
yhteisistä asioista. Toriparkki meni läpi kokoomus- ja demariäänin. 

Mielenosoitus oh siitä merkittävä kokemus että nyt ensimmäistä kertaa 
tajusin etten ole yksin ajatusteni kanssa vaan että meitä on muita saman¬ 
laisia, joita nykymeno ei viehätä. Muistan nähneeni mielenosoituksessa 
niin Vasemmistonuoria, vihreitä kuin kommunistejakin. Sitä ennen en 
tiennyt että kommunisteja oh enää edes olemassa. Päätin ottaa selvää, 
mistä tässä kaikessa oli kysymys. 

Seuraavana syksynä kävin paikallisen Vasemmistonuorten osaston uu¬ 
sien illassa. Paikalla oli paljon yliopisto-opiskelijoiden näköistä poruk¬ 
kaa ja silloinen puheenjohtaja Dan Koivulaakso puhumassa Ilmianna 
pomosi -kampanjasta. En sanonut juuri sanaakaan, mutta lähdin pai¬ 
kalta mukana Vasemmistonuorten pahvisia mukinalusia, joita käytin 
myöhemmin kirjanmerkkinä. Vaikka ajattelin olevani vasemmistolai¬ 
nen, Vasemmistonuorten toiminta ei heti vaikuttanut sellaiselta, johon 
haluaisin lähteä mukaan. Ajattelin olevani liian nuori ja tietämätön läh¬ 
teäkseni mukaan poliittiseen toimintaan. 

Toimettomuuteni ei kuitenkaan kestänyt kauaa, sillä poliittisen kodin 
etsintäni johti minut talonvaltaajien pariin. Olin nähnyt talonvaltaus- 
aiheisen valokuvanäyttelyn, josta mieleeni jäi erityisesti yksi kuva- 

teksteistä, joissa kehotettiin "olemaan oman elämänsä päähenkilö, ei 
pelkkä sivustakatsoja”. Ajatuksessa oli jotakin voimaannuttavaa, sillä 
jo seuraavana torstaina olin mukana kokouksessa jossa puhuttiin siitä 
mikä talo vallattaisiin seuraavaksi. Ensimmäistä kertaa tapasin anarkis¬ 
teja ja tutustuin konsensuspäätöksentekoon. Monet talonvaltaajista oli¬ 
vat suoraan sanottuna melko pelottavan näköistä porukkaa ja kokouk¬ 
set vaihtelevan sekasortoisia. En taaskaan saanut sanaa suustani. Jatkoin 
kuitenkin kokouksissa käymistä, sillä alkuvaikeuksista huolimatta tun¬ 
tui, että talonvaltausskenessä oh vallalla tekemisen meininki. Asioista ei 
vain puhuttu vaan ongelmiin puututtiin suorasti. Näin siinä potentiaa¬ 
lia, vaikka toiminta olikin melko hajanaista ja epäjohdonmukaista. 

Talonvaltaustoiminnassa oli mukana paitsi anarkisteja, myös 
Vasemmistonuoria. Liityin itsekin järjestöön saamieni ystävien myötä¬ 
vaikutuksesta. Jälkikäteen ajateltuna se saattaa tuntua ristiriitaisel¬ 
ta, mutta tuolloin ajattelin, ettei toiminta Vasemmistonuorissa pois¬ 
sulje ruohonjuuritason aktivismia. Kuten järjestön tunnus kuului: 
"Vasemmistonuoret toimii niin kaduilla kuin kabineteissa.” 


Talonvaltaustoiminta oh sikäli "epäpoliittista” ettei siihen liittynyt sen 
suurempaa poliittista analyysiä tai ideologista pohdintaa, vaikka mustia 
lippuja toki kannettiin ja valtauksilla oli jaossa Takku.netistä tulostet¬ 
tuja pamfletteja. Valtauksilla pyrittiin saamaan autonominen kulttuuri¬ 
keskus, ja tässä apuna käytettiin niin valtauksia, mielenosoituksia, 
kadunvaltauksia kuin kaupungin kanssa neuvotteluakin. 

Vasemmistonuorten toiminta taas koostui lähinnä vaalikampanj oinnista, 
bileiden järjestämisestä ja kokoustamisesta. Olin lyhyen aikaa paikallis- 
jaoston lehden päätoimittaja. Siihen aktiivisuuteni Vasemmistonuorena 
kuitenkin päättyi, enkä koskaan halunnut mennä jäseneksi paikallisen 
ja alueellisen osaston hallituksiin. Oh järjestössä niitäkin joita tittelit 
ja vastuutehtävät kiinnostivat. Eluomasin nopeasti, että järjestössä oli 
superaktiiveja joille oh kasaantunut suuri määrä edustustehtäviä. Muut 
lähinnä peesasivat näitä poliittisia tähtiä ja työskentelivät heidän vaali¬ 
kampanjoissaan. Käytännön organisointia hoiteli palkattu työntekijä ja 
muutamat ikääntyvät aktiivit. 

En koskaan lähtenyt ehdolle mihinkään vaaleihin, vaikka tuntui imar- 
televalta kun kosiskeltiin. Silloin motiivini oh lähinnä se, että omien 
kasvojen ja persoonan myyminen olisi ollut liian kiusallista enkä olisi 
kehdannut näyttää naamaani kadulla. Mutta jo tuolloin alkoi tuntua sil¬ 

tä, ettei toiminta puoluepoliittisesti orientoituneessa nuorisojärjestössä 
vastannut ajatuksiani ja ihanteitani. Olin pitkään pitänyt vallankumousta 
tavoittelemisen arvoisena asiana, mutta vasta nyt aloin tajuta, mitä se 
oikeastaan tarkoittaa. Vallankumouksellinen toiminta on sellaista, joka 
ei pyri ainoastaan hienosäätämään olemassaolevaa järjestelmää vaan 
luomaan kokonaan uuden yhteiskunnan. Tässä tehtävässä lautakunta- 
paikkojen tavoittelu on epäolennaista. Olennaista on kehittää toimin¬ 
nan tapoja, jotka innostavat ihmisiä luomaan uutta yhteiskuntaa omassa 
arjessaan. Tähän petyin Vasemmistonuorissa. Vaikka Paavo Arhinmäki 
oli valittu Vasemmistoliiton puheenjohtajaksi ja ilmassa oh uudenlaista 
optimismia, mikään ei sittenkään muuttunut. Kasvot vain vaihtuivat. 

On vaikeaa sanoa, milloin aloin olla anarkisti. Oliko se silloin kun 
ensimmäistä kertaa järjestin talonvaltausta? Silloin, kun luin Emma 
Goldmanin esseet repaleiseksi? Silloin, kun kävin ensimmäistä ker¬ 
taa Tampereella Mustassa Pispalassa? Samaan aikaan kävin kuitenkin 
kiltisti äänestämässä ja luin kotona Liberoa. Lopullisesti vieraannuin 
Vasemmistonuorista vasta kun muutin Helsinkiin. Uudessa kaupun¬ 
gissa anarkistista toimintaa oli niin paljon, etten kokenut tarpeelliseksi 
mennä mukaan Vasemmistonuorten paikallisryhmään. 

Kysymys poliittisesta identiteetistä on sittenkin toissijainen. Nimityk¬ 
set ja ismit ovat suhteellisia ja tarkoittavat eri ihmisille eri asioita. Vain 
konkreettinen toiminta antaa niille sisällön, jolla on merkitystä. Kun 
liityin vuosi sitten A-ryhmään, ensimmäistä kertaa olin rauhassa itseni 
kanssa. Olen anarkisti, sillä toimin anarkistisesti, valtaa purkaen ja sitä 
jakaen. Aina anarkistinen toiminta ei vastaa ideaaleja, mutta ainakin 
anarkismiin on Sisäänkirjoitettu pyrkimys purkaa vahingollisia hierar¬ 
kioita. 

A-ryhmässä koin tervetulleeksi sen, että toiminta oli järjestäytynyttä, 
tavoitteellista ja helposti lähestyttävää. Samat ominaisuudet veivät mi¬ 
nut aikoinaan Vasemmistonuoriin, sillä kaverisuhteisiin perustuvat ja 
projektiluontoiset anarkistiryhmät eivät tarjonneet niitä. Toivottavasti 
nyt ja tulevaisuudessa anarkismi tarjoaa puitteet mielekkäälle toimin¬ 
nalle, ettei jokaisen meistä tarvitse vuorollaan käydä puolueissa ja nii¬ 
den nuorisojärjestöissä toteamassa, ettei niissä nyhjöttämällä saada ai¬ 
kaan lasta eikä paskaa. 

Palkkaorjuuden loppu 

Senja Valos 

Usein talous ja politiikka pyritään eristämään erillisiksi alueikseen. 
Tätä tehdään muun muassa puhumalla taloudesta sellaisella termis¬ 
töllä, että ainoastaan "asiantuntijat” kykenevät siitä puhumaan. Lähes 
kaikki kuitenkin ovat kosketuksissa talouden kanssa päivittäin. Itse 
asiassa me rakennamme ja ylläpidämme sitä todellisuutta, joka ym¬ 
märretään taloutena. Koska kyseessä on aihe joka koskee meitä kaikkia, 
meidän kaikkien tulisi pystyä osallistumaan myös taloutta koskevaan 
päätöksentekoon. Kun puhumme taloudesta ja siihen liittyvistä ilmiöis¬ 
tä kuten työstä, meidän ei pidä rakentaa samaa etäännyttävää ilmapiiriä, 
kuin taloustieteiden parissa yleensä. Jos näistä aiheista voidaan puhua 
ymmärrettävästi ja selkeästi, siihen on pyrittävä. Näin emme osallistu 
elitistisen tiedon monopolin rakentamiseen, joka on vallalla yleisesti ta¬ 
loudesta puhuttaessa. 

Miten palkkatyö toimii kapitalistisessa järjestelmässä? 

Mistä oikeastaan puhumme, kun puhumme työstä? Se, että asuntoni on 
puhdas, on elämäni ja hyvinvointini kannalta ensisijaisen tärkeää, mut¬ 
ta kun siivoan asuntoni, sitä ei kuitenkaan lasketa työksi. Työtä käyte¬ 
täänkin usein palkkatyön synonyymina. 

Työn ja palkkatyön välillä on kuitenkin iso ero. Työ on olennaista mei¬ 
dän olemassaolollemme. Kasvatamme ravintoa, rakennamme ja huol¬ 
lamme elintilojamme, hoidamme terveyttämme ja niin edelleen. Tämä 
kaikki on työtä anarkistisesta näkökulmasta. Ihminen ei siis koskaan 
lakkaa työskentelemästä. Olennaista tässä työn alkuperäisessä käsi¬ 
tyksessä on se, että se on sidottu meidän tai yhteisöjemme tarpeisiin. 
Tämänkaltaisessa työssä työtä tekevät yksilöt ja yhteisöt saavat myös pi¬ 
tää työn tulokset itsellään. Palkkatyö on paljon uudempi ilmiö. 

Palkkatyön kritiikki palautuu Proudhonin ajatukseen siitä, että "omai¬ 
suus on varkautta”. Työntekijän työstään saama palkka on aina pienem¬ 

pi kuin tuotetun esineen arvo. Tämä tarkoittaa muun muassa sitä, ettei 
työntekijöillä ole varaa ostaa ansaitsemallaan palkalla kaikkia tuot¬ 
tamiaan palveluita tai esineitä. Työskennellessäni leipomossa en voisi 
ostaa saman päivän palkalla kaikkia niitä tuotteita, joita olen päivän ai¬ 
kana tehnyt. Tästä erotuksesta, joka jää palkan ja tuoton välille, syntyy 
uutta pääomaa. 

Pääoma muodostuu kapitalistien kyvystä saavuttaa voittoja ilman työtä. 
Anarkistisesta perspektiivistä lisäarvo on se, mikä jää jäljelle, kun työn¬ 
tekijöiden palkka vähennetään heidän tuottamastaan voitosta/arvosta. 
Lisäarvolla viitataan kaikkiin niihin tapoihin saada voittoa, joita ei ole 
sidottu työhön (korko, vuokra). Ideana on, että omistaja "antaa” jonkun 
käyttää omaisuuttaan (asuntoa, tuotantovälineitä). Jos omistaja jäisi yk¬ 
sin omaisuutensa kanssa, olkoon se sitten tehdas tai kauppa, niin mitään 
lisäarvoa ei syntyisi. Lisäarvon synnyttämiseen tarvitaan työtä ja sen te¬ 
kijöitä. Jos yritys on työntekijöiden omistuksessa ja nämä jakavat tuo¬ 
ton tasan keskenään, lisäarvoa ei synny. Ero olisi tällaisessa tapauksessa 
siinä tekeekö työn itse, vai tekeekö joku muu sen toisen puolesta. Kaikki 
palautuu siihen, että jotkut pystyvät elämään muiden työn varassa, ja ne 
joilla ei ole pääomaa joutuvat turvautumaan palkkatyöhön. 

Palkkatyön synty ajoittuu arvioiden 1400-luvulle, kuten koko kapita¬ 
listisen järjestelmän alkuaskeleet. Tuolloin alkoi kaksi laajaa prosessia, 
kolonisaatio ja voimakas yhteismaiden yksityistäminen ja haltuunotto 
Euroopassa. Ihmiset pakotettiin muun muassa velkaannuttamalla luo¬ 
pumaan maastaan samalla kun yhteismaita tuhottiin. Kun yksilöt ja yh¬ 
teisöt menettivät maansa, heidän oh pakko taipua palkkatyöhön. Täs¬ 
tä seurannutta ajanjaksoa leimaavatkin nälänhädät ja diasporat. Moni 
valitsi valtatien kuolemankin uhalla mieluummin kuin alistui palkka- 
orjuuteen. Tällöin myös ihmiselämää uusintava työ (se mitä nykyään 
luonnehditaan kotitöiksi) jaettiin erilleen palkkatyöstä ja siitä tehtiin 
naisten työtä ja samalla näkymätöntä ja ''ilmaista”. (Federici 2004) Ihmi¬ 
set ja heidän yhteisönsä eivät kuitenkaan alistuneet maidensa ryöstöön 
mukisematta, vaan he kapinoivat ja osittain karkeinta palkkaorjuuden 
muotoa siirrettiin kolonioihin. Valtion yksi olennaisimmista funkti¬ 
oista on edelleenkin hallinnoida työvoimaa ja auttaa sen uudelleen- 
tuottamisessa. 

Miksi palkkatyö on palkkaorjuutta? 

Palkkaorjuus saattaa terminä kuulostaa vanhahtavalta, mutta se on itse 
asiassa osuvin kuvaus modernista työstä, ja parhaimmillaan se pur¬ 
kaa kapitalistista työtä luonnollistavia ja oikeuttavia rakenteita. Työn¬ 
tekijänä en voi erottaa työvoimaa omasta ruumiistani, en voi siis myydä 
työvoimaani erillisenä. Töihin menen joka aamu minä itse, mikä tarkoit¬ 
taa sitä, että annan ruumiini ja mieleni työnantajan käyttöön päivittäin. 
Työntekijänä en myy mitään abstraktia asiaa, vaan joudun myymään 
konkreettisesti itseni, kun myyn työvoimani. Yksi kapitalistisesta logii¬ 
kasta nouseva argumentti on, että työntekijät voivat vapaasti valita me¬ 
nevätkö he töihin vai eivät. Tämä valinta perustuu yhtä lailla vapauteen, 
kuin rosvon esittämä "annatko kukkarosi vai otatko luodin kalloon”. 
Tässä historiallisessa tilanteessa jossa yksi taloudellinen malli ja siihen 
sidotut poliittiset ideologiat ovat läpäisseet suurimman osan maapal¬ 
losta, on lähes mahdotonta astua kapitalistisen systeemin ulkopuolelle. 
Työntekijöihin kohdistuukin vahva rakenteellinen pakko työn suhteen 
ja se on rinnastettavissa siihen, että möisimme itsemme orjuuteen kah¬ 
deksaksi tunniksi päivässä. Se kuinka synkeää tuo orjuus on, riippuu 
osittain siitä kuinka hyvin työntekijät ovat pystyneet järjestäytymään, 
mutta osittain myös siitä, miten etuoikeutetussa asemassa olemme 
globaaleissa tuotantosuhteissa. 

Miten palkkaorjuus luonnollistettiin? 

Yksi valtion tehtävistä on uudelleentuottaa työvoimaa ja hallinnoida 
sitä. Tähän tarkoitukseen on luotu instituutioiden verkko, joista yksi on 
moderni koulu. Koulussa opimme tuotannon vaatimaa kuria ja myös 
sen, että ne joilla on oikeanlaiset paperit ja positio, saavat päättää puo¬ 
lestamme. Opimme, että opettajilla on täydellinen ja kiistämätön tie¬ 
to maailmasta ja siten on "luonnollista”, että meidän on toteltava. Koulu 
asettaa oppilaat myös hierarkkiseen järjestykseen arvosanojen perusteella 
ja sijoittaa siten meidät "oikeille” paikoille tuotanto- ja työsuhteisiin. 

Yksi osa palkkaorjuuden luonnollistamista on käsitteellisen tai ei- 
kouriintuntuvan toimijan luominen. Oppilas ei ole koulussa konkreetti¬ 
nen ihminen, vaan osa oppilas-kategoriaa. Samoin me emme ole työssä 
konkreettisia ihmisiä vaan osa työntekijä-kategoriaa, jolloin todellisista 
tarpeistamme ei tarvitse välittää. Samalla kuin työ irtaantuu todelli¬ 
sista tarpeista emmekä saa työmme tulosta vaan työvoimasta palkkaa, 
myös meistä rakennetaan abstraktio. Tässä ilmiössä emme tiedä kuka 
on tehnyt esimerkiksi puhelimemme eri osineen. Meidän on tällöin vai¬ 
keampi tuntea solidaarisuutta tai empaattisuutta tätä ei-konkreettista 
työntekijää kohtaan. 

Palkkaorjuus on rakennettu niin luonnolliseksi modernissa yhteis¬ 
kunnassa, että se on osa käsitystämme "normaalista” ihmisestä. Vain te¬ 
kemällä palkkatyötä tai omistamalla pääomaa voi saavuttaa täyden kan¬ 
salaisen roolin. Muiden osa on muodostaa yhteiskunnan marginaali, 
joka toimii korkeintaan halpatyöreservinä tai hallinnoinnin kohteena. 
Näin sosiaalisesti rakennetuilla hierarkioilla oikeutetaan ja luonnolliste- 
taan muun muassa työnjakoa ja sitä, että pääoma kertyy vain harvojen 
ja valittujen käsiin. Tämä ei ole universaali välttämättömyys vaan tietys¬ 
sä historiallisessa kontekstissa tapahtunut ilmiö. 

Mitä voimme tehdä? 

Vaikka meidät sosiaalistetaan koulussa ja muissa instituutioissa siihen, 
että tarvitsemme aina jonkun johtamaan meitä, tämä on kuitenkin vain 
yksi tapa järjestää ihmisyhteisöjen toimintaa. Työntekijät pystyisivät 
helposti päättämään itse työpaikoillaan. Tietenkin edellisistä malleista 
pois oppiminen veisi aikaa. Meillä saattaa olla lähiympäristössämme 
luonnollisia auktoriteetteja, ihmisiä joilla on enemmän kokemusta ai- 


21 



heesta. Tällöin kuitenkin argumentti ja kokemus ratkaisevat, ei se että 
joku on sellaisessa positiossa, että häntä on toteltava, olivatpa hänen ar¬ 
gumenttinsa millaisia tahansa. 

Koska kyseessä ei ole välttämätön ja universaali kehityskulku, palkka¬ 
työn historia on kapinoiden historiaa. Siitä lähtien kun ensimmäiset 
yhteismaat varastettiin ja ensimmäiset koloniat valloitettiin, ihmiset ja 
yhteisöt ovat nousseet vastarintaan. Jokainen helpotus työntekijälle on 
pitkien kamppailujen tulos, vaikka myöhemmin niistä onkin yritetty ra¬ 
kentaa osa suurta kapitalismin ja teollistumisen kehityskertomusta. Val¬ 
tiolla on ollut näissä konflikteissa iso rooli, sen toimiessa pääasiallisesti 
pääoman vahtikoirana, jotta konfliktit eivät pääsisi paisumaan liian 
suuriksi. On tärkeää hahmottaa palkkatyön historiallinen konteksti, 
jotta sitä ei voida kuvata luonnollistettuna välttämättömyytenä. Samoin 
on tärkeää muistaa kaikki ne kamppailut palkkaorjuuden purkamiseksi, 
jotta emme vaipuisi epätoivoon mahdottoman suurelta tuntuvan tehtä¬ 
vän edessä. 

Yksi olennainen tapa iskeä kapitalistista järjestelmää vastaan on hyökätä 
palkkaorj uutta vastaan. Palkkatyö on yksi niistä tekijöistä, jotka varmis¬ 
tavat pääoman uusiutumisen, ja siksi se on myös muiden valtasuhde- 
hierarkioiden perusta (tällä historiallisella hetkellä ja tässä konteks¬ 
tissa). Siksi tulee löytää tapa, jolla voimme tehokkaimmin käydä sitä 
vastaan. Monet meistä ovat tilanteessa, jossa palkkatyöstä luopuminen 
on vaikeaa tai mahdotonta, jolloin taistelua on helpointa käydä palkka¬ 
työn piirissä. 

Miksi emme voisi tyytyä joihinkin uudistuksiin ja parannuksiin työ¬ 
paikoilla? Vaikka saisimme hyvää palkkaa, se ei ole koskaan tehdyn työn 
hinta vaan meiltä varastetaan aina osa. Me tai yhteisömme emme hyödy 
suoraan työstämme. Emme myöskään saa päättää omasta ajastamme ja 
tekemisestämme. Emme halua päästä eroon työstä, vaan ennen kaik¬ 
kea palkkaorjuudesta, eli työstä, josta emme pysty päättämään itse ja 
jonka hedelmät korjaa joku muu. Valtio säädöksineen ei tule koskaan 
muuttamaan palkkatyön luonnetta, se toimii vain “pehmusteena” välis¬ 
sä. Palkkatyö muuttuu vain, kun työntekijät ottavat haltuun tuotanto¬ 
välineet ja järjestäytyvät. Tästä järjestäytymisestä on olemassa erilaisia 
ehdotuksia. 

Anarkosyndikalismi perustuu vapaiden tuottajien tai työläisten hittoi¬ 
hin. Tällä tarkoitetaan tuotantovälineiden yhteisomistusta ja työläisten 

konsensukseen perustuvaa päätöksentekotapaa. Tähän pyritään luo¬ 
malla autonomisia, horisontaalisia ammattiliittoja, jotka pyrkivät ot¬ 
tamaan tuotantovälineet haltuun. Tämä tapahtuu niin, että työntekijät 
järjestäytyvät eri tuotannon haarojen mukaan tai työpaikoittain itse¬ 
näisiksi yksiköiksi ja ryhtyvät sitten hoitamaan tuotantoa yhteistyössä 
muiden kanssa. Tämä ei sulje ulos muita työn ja tuotannon järjestämi¬ 
sen muotoja. Nämä autonomiset ammattiliitot toimivat samalla myös 
"kouluina”, sillä niissä opitaan niin horisontaalista päätöksentekoa kuin 
tuotannon pyörittämistä ilman hierarkkisia valtasuhteita. 

Suomi luo haastavan kontekstin autonomiselle ja anarkosyndikalistiselle 
työssä järjestäytymiselle, sillä täällä institutionaalisen ammatti¬ 
yhdistyksen edustuksellinen malli on hyvin vahva. Virallinen ammatti¬ 
yhdistystoiminta on luonnollistettu ainoaksi oikeaksi, ja opimme sen 
puitteissa, että joku muu hoitaa meidän asioitamme ja päättää puoles¬ 
tamme. Tähän liittyy myös se, että joitakin työn muotoja ja etujen puu¬ 
tetta kritisoidaan, mutta itse palkkatyötä ei laisinkaan. 

On tärkeää järjestäytyä työssä, järjestää työ uusiksi, mutta se ei sulje pois 
muita järjestäytymisen muotoja. Individualistianarkistit ja mutualis- 
tit argumentoivat, että yksilön pitää saada täytenä kaikki tuottaman¬ 
sa tuotteet itselleen. Anarkokommunistit painottavat kuitenkin, että 
oikeudenmukaisin ja toimivin malli on se, jossa kaikki tekevät kykynsä 
ja saavat tarpeidensa mukaan. Näin otetaan huomioon nekin jotka eivät 
kykene työskentelemään ja saadaan ylläpidettyä myös monimutkaisem¬ 
pia tuotantoprosesseja. Tällä hetkellä vain harva asia tuotetaan niin, että 
yksi yksilö voi hoitaa koko tuotantoprosessin. Kuitenkin palkkatyön 
ulkopuolella olevat tilat ja taistelut luovat myös mahdollisuuksien hori¬ 
sonttia ja myös tukiverkkoja muille taisteluille. Ne ovat myös itsessään 
yhtä olennaisia taistelun muotoja kuin työssä järjestäytyminen, kyseessä 
ovatkin osittain lähinnä painotuserot. Olkoon toiminnan muotona sit¬ 
ten työssä järjestäytyminen, sabotaasi, tai kokonaan palkkatyön ulko¬ 
puolelle jättäytyminen, niin olennaisinta on löytää itselleen mielekkäin 
tapa taistella hierarkkisia valtasuhteita vastaan! 

Proudhon, Pierre-Joseph, Quest ce que lapropriete? (What is Property?, 1840) 

Federici, Silvia,2004, Caliban and the Witch: Women, the Body and Primitive 
Accumulation. Brooklyn, NY: Autonomedia. 

Mitä rauhalla 
tarkoitetaan? 

Suvi Auvinen 


Yhteiskunnalliset mullistukset saavat ihmiset kaduille ympäri maail¬ 
man. Uutta hallitusta ja sen kurjistamispolitiikkaa vastaan on lähdetty 
kaduille myös Suomessa. Yhteiskunnallisista liikkeistä puhuttaessa pai¬ 
notetaan aina sitä, kuinka ihmisiä pitää rauhoitella. Rauhanomaisuutta 
peräänkuulutetaan joka käänteessä, mutta mitä rauhalla tarkoitetaan ja 
voivatko todella muutosvoimaiset liikkeet olla rauhanomaisia? 

”01en sitoutunut varmistamaan, että rauhan ja oikeuden voimat voit¬ 
tavat”, kommentoi Missourin osavaltion kuvernööri Jay Nixon levotto¬ 
muuksia, jotka seurasivat valkoisen poliisin ammuttua mustan teini- 
ikäisen kadulle Yhdysvaltain Fergusonissa vuonna 2014. ”Jos aiomme 
saavuttaa oikeuden, meidän täytyy ensin saavuttaa ja ylläpitää rauha.” 

Näinkö se todella toimii - ensin hankit rauhan, sitten saavutat oikeu¬ 
den? Ja mitä edes tarkoittavat rauhan ja oikeuden voimat ? Millaisesta 
rauhasta ja millaisista oikeuksista puhumme? 

Jos ihmiset eivät lähtisi mellakoimaan, jäisi moni epäkohta etnisestä 
sorrosta talouskuriin huomaamatta laajemmassa mittakaavassa. Hiljai¬ 
suus sorron ja riiston edessä on se rauha, jonka poliitikkomme uskovat 
tuottavan oikeuden. 

Tämä on sama narratiivi, jota eri hallitsijat eri puolilla maailmaa toista¬ 
vat: ensin meidän tulee alistua heidän hallittavikseen, sitten he kuunte- 
levat huoliamme. Kaikki kohtaamamme ongelmat johtuvat heidän mu¬ 
kaansa kyvyttömyydestämme tehdä yhteistyötä heidän kanssaan. Tämä 
väite kuulostaa erityisen painostavalta, kun se verhotaan demokratian 
kaapuun: ne ovat 'meidän” lakimme joita tulee noudattaa, "meidän” 
poliisimme jotka kaasuttavat ja ottavat meitä kiinni, "meidän” poliitik¬ 
komme ja päättäjämme, jotka anelevat meitä palaamaan normaaliin 

päiväjärjestykseen. Mutta palaamalla normaaliin, rauhalliseen tilaan 
sivuutamme ne ongelmat, jotka saivat meidät ryhtymään vastarintaan. 

Heidän tarkoittamansa rauha on se mitä tapahtuu sen jälkeen, kun ih¬ 
miset on väkisin tyynnytetty. Heidän tarkoittamansa oikeus on mikä 
tahansa keino, joka hämää meidät hyväksymään heidän rauhansa: 
aloitteet ja adressit jotka päätyvät suoraan paperinkeräykseen, näytös- 
oikeudenkäynnit jotka korkeintaan näpäyttävät puvut päällä EK:n 
johdossa istuvia oikeita rikollisia, mielenosoitukset joissa marssimme 
poliisin määräämää reittiä lakanoita kantaen, kampanjat jotka voivat 
edistää nuoren poliitikon tai aktivistin uraa, mutteivät muuta todella 
sitä epäkohtaa, johon yrittivät puuttua. 

Tarkastelkaamme toisenlaista mahdollisuutta konfliktien ratkaisuun - 
kutsukaamme sitä anarkistiseksi lähestymistavaksi. Sen keskeinen idea 
on hyvin yksinkertainen: rauhaa ei voida saavuttaa pakottamalla, se voi 
syntyä ainoastaan siitä, että konfliktin aiheuttanut ongelma ratkaistaan. 
Ilman oikeutta ei voi olla rauhaa. 

Epätasapainoinen tilanne tasapainottuu yleensä itsestään aikaa myöten. 
Epätasapainon ylläpitämiseen tarvitaan voimakeinoja. Mitä suurempi 
eroavaisuus, sitä enemmän tarvitaan myös voimaa sen säilyttääkseen. 
Tämä pätee niin fysiikassa kuin yhteiskunnassakin. 

Sen tähden ei ole mahdollista, että on olemassa rikkaita ja köyhiä il¬ 
man valtion väkivaltakoneistoa joka varmistaa resurssien epätasaisen 
jaon. Tämä poliisiksi ja armeijaksi kutsuttu työkalu on olemassa rau¬ 
han, eli eriarvoisuuden ylläpitämiseksi. Oikeus tapahtuu kun nämä ta¬ 
hot pitävät meidät väkivalloin paikoillamme, kaukana uhkaamasta po¬ 
liitikkoja leikkauslistoineen. Meille annetaan oikeus kantaa kylttejämme 
Kansalaistorille eristettynä, huutaa iskulauseemme ja mennä koteihim¬ 
me kuvitellen, että demokraattinen mahdollisuutemme vaikuttaa on 
toteutunut. Jos hyökkäämme aggressiivisesti rakenteellista väkivaltaa 
vastaan meitä paheksutaan rauhan rikkomisesta. Sotaa emme kuiten¬ 
kaan ole julistaneet me, vaan ne jotka aikovat syöstä ihmiset mahdolli¬ 
simman nopeasti mahdollisimman täydelliseen kurjuuteen. 

Poliitikkojemme tarkoittamat rauhan ja oikeuden voimat ovat mitkä 
tahansa mekanismit, jotka 'ylläpitävät rauhaa” dramaattisen epätasa- 
arvoisessa yhteiskunnassa. Joskus ne näyttäytyvät valvontakameroiden 
ja meitä lyövien poliisien muodossa, joskus "meitä ymmärtävän” po¬ 

liisin hahmossa, joskus poliitikkona, joka kauniilla korulauseilla julis¬ 
taa vastustavansa eriarvoisuutta - mitä tahansa vaaditaan, että saadaan 
julkinen mielipide takaisin niiden taakse, jotka ampuvat meitä kyynel¬ 
kaasulla. Toisissa tapauksissa rauhan ja oikeuden voimat ovat yhteisö- 
jemme jäseniä, jotka anelevat meitä jättämään kadut, käyttäytymään 
rauhallisesti ja lupaavat meille parempia tuloksia, jos teemme yhteis¬ 
työtä. Joka tapauksessa - rauha ensin, oikeus sitten. 

Rauhaa ei kuitenkaan saavuteta ennen kuin kaikki sorto on lopetettu. 
Kaiken rauhattomuuden - luokkaerojen, kurjistamisen, etnisen syrjin¬ 
nän, tappavien leikkauslistojen, epätasa-arvon - täytyy saada tulla pin¬ 
taan, ennen kuin rauha voidaan saavuttaa. 

Älkäämme paheksuko niitä, joilla tilanne riistäytyy käsistä. Meidän tuli¬ 
si olla heille kiitollisia. He muistuttavat meitä siitä, ettei sorrettujen tule 
hyväksyä valtaapitävien rauhaa. He muistuttavat meitä siitä, ettei mi¬ 
tään rauhaa ollut alun perinkään. Asettamalla itsensä alttiiksi vaaroille 
he antavat meille muille mahdollisuuden tunnistaa ja nähdä konkreetti¬ 
sesti ympärillämme oleva hätä ja kärsimys. 

Pystymme vastustamaan sortoa ainoastaan kun ymmärrämme sen ole¬ 
van sortoa. Jos tahdot ihmisten reagoivan sortoon, siihen täytyy voida 
reagoida voimalla ja välittömästi. Ei ole syytä odottaa parempaa hetkeä, 
ei vedota auktoriteetteihin, ei äänestää toisin seuraavissa vaaleissa. Toi¬ 
miin täytyy ryhtyä heti, näyttää että tilanne on juuri niin kamala kuin 
miltä se tuntuu. 

Meille, jotka emme hyväksy ajatusta "rauha nyt, oikeus myöhemmin” 
kamppailut ovat vasta alkamassa. Yhteiskunnallisissa liikkeissä vaati¬ 
mus rauhasta ei ole oikeudenmukainen. Kun rikkaat yrittävät tulon¬ 
siirtoa köyhiltä itselleen, ei ole mitään syytä olla rauhallinen. Meil¬ 
lä ei todella ole rauhaa, ennen kuin vaatimuksemme tasa-arvoisesta, 
oikeudenmukaisesta maailmasta toteutuvat. Hallitukset kaatuvat ja 
nousevat, kunnes viimeinenkin hallitus on kaadettu, viimeinen poliisi 
erotettu, viimeiset tuloeroihin, sukupuoleen, seksuaalisuuteen ja ihon¬ 
väriin liittyvät etuoikeudet purettu. Kun oikeutemme toteutuvat, voim¬ 
me viimein saavuttaa rauhan. 

Teksti on inspiroitunut Crimethinc.-kollektiivin lehden Rolling Thunder 
#12:n artikkelin ”What they mean when they say peace”-pohjalta 

A-ryhmän banderolli Vallaton vappurieha-tapahtuman 
kulkueessa Helsingin Kurvissa 1.5.2015. 

Anarkia on 


• • • • 


järjestystä 


Anarkistit eivät usein ole suuria rekisteröityjen yhdistysten ys¬ 
täviä. Suomen yhdistyslainsäädäntö ei mahdollista hierarkiatto- 
man rekisteröidyn yhdistyksen perustamista, ja esimerkiksi sana¬ 
pari "anarkistiyhdistyksen puheenjohtaja" on ristiriitainen sekä 
ajatuksen että käytännön tasolla. 

Järjestäytymistä anarkistit sen sijaan ovat harrastaneet kautta 
historian. Anarkistien usein käyttämä symboli - A kirjain 0:n 
sisällä - tulee fraasista "Anarchy is Order" eli "Anarkia on järjes¬ 
tystä". Anarkistiset projektit järjestäytyvät usein milloin min¬ 
käkin tarpeen vuoksi anarkosyndikalistisista työväenliikkeistä 
ruokaosuuskuntiin, puolustusjoukkoihin ja anarkafeministisiin 
ryhmiin. 

Suomessa edellinen laajempi anarkistijärjestö Suomen 
Anarkistiliitto (SAL) toimi vuosina 1986-1999. SAL:n suurimpiin 
saavutuksiin voidaan lukea anarkistisen kirjallisuuden levittä¬ 
minen internetiä edeltäneenä aikana, liikkeen tunnettuuden 
kasvattaminen ja antifasistisen toiminnan tuominen Suomeen 
yhdessä muiden toimijoiden kanssa. 

SAL:n jälkeen on muodollisesti järjestäytyneelle anarkistiselle 
toiminnalle ollut tilausta. Radikaalista poliittisesta toiminnasta 
kiinnostuneet mutta järjestäytynyttä ja pitkäjänteistä toimintaa 
kaipaavat lipuvat helposti puolueiden nuorisojärjestöihin. An¬ 
arkistinen toiminta ei ole näyttänyt tarjoavan pitkäjänteistä ja 
laajalle ulottuvaa vaihtoehtoa. 

On tullut aika aloittaa Alusta 

Alusta on kesäkuussa 2015 perustettu anarkistinen aloite. Se 
on maanlaajuinen liitto, johon voivat liittyä jäseniksi kaikki, jotka 
allekirjoittavat sen periaateohjelman ja säännöt. 


Alustan periaateohjelma-ja sääntötyö aloitettiin Tampereella 
Mustassa Pispalassa kesällä 2014. Siellä joukko aloitteen vireille- 
panijoita toi aiheen keskusteltavaksi työryhmään. Aloite sai 
lämpimän vastaanoton ja moni kommentoi kaivanneensa muo¬ 
dollista anarkistista järjestäytymistä. Tämän jälkeen sääntöjä ja 
periaateohjelmaa on valmisteltu eri kaupunkien omissa kokouk¬ 
sissa ja Alusta perustettiin virallisesti kesäkuussa 2015 Helsingis¬ 
sä pidetyssä perustamiskokouksessa. 

Miksi järjestäytyä? 

Alustan ei ole tarkoitus edustaa kaikkia anarkisteja, eikä voi olet¬ 
taa että kaikki Suomen anarkistit haluaisivat liittyä anarkistiseen 
järjestöön. Kaipuuta maanlaajuiselle liitolle on kuitenkin ollut. 

Paikkakunnilla, joilla ei ole valmiiksi anarkistista toimintaa, voi 
olla vaikeaa käynnistää toimintaa tyhjästä. Alusta tukee uusia 
ryhmiä ja projekteja tarjoamalla tietoa, kontakteja ja resursseja. 
Alusta toivoo myös saavansa mukaan laajan maantieteellisen 
otannan voidakseen toimia tehokkaasti. Tällä hetkellä Alustaan 
kuuluvia ryhmiä ovat A-ryhmä Helsingissä, Aura Turussa ja koko 
Pohjois-Karjalan alueella toimiva Anarkistinen Karjala-Seura. 
Ryhmiä perustettaneen pian myös esimerkiksi Tampereelle, 
Jyväskylään ja Lohjalle. Tämän lisäksi liittoon kuuluu jo nyt 
yksityishenkilöitä mm. Vaasasta ja Miehikkälästä. Maanlaajuinen 
järjestö mahdollistaa laajat kampanjat, joissa anarkistit saavat 
synergiaetua sen sijaan, että eri paikkakunnilla kehitellään pieniä 
projekteja, joiden vaikutukset jäävät paikallisiksi. 

Alusta tarjoaa anarkisteille uudenlaisen areenan kehittää anar¬ 
kistista analyysiä suhteessa vallitsevaan poliittiseen tilanteeseen. 
Periaateohjelma linjaa näkemyksiä niin valtioon, kapitalismiin, 
puolustukseen kuin sukupuoleenkin. Tarkoitus on ollut kuitenkin 
muodostaa niin väljästi muotoiltuja positioita, että ne yhdistäi¬ 
sivät mahdollisimman monia anarkisteja. Alusta kehittää myös 
pitkäjänteistä strategista toimintaa ja haastaa anarkistit peruste¬ 
lemaan paikkansa tämän hetken poliittisena toimijana. 

Aloitetaan siis Alusta ja katsotaan mitä saamme yhdessä aikai¬ 
seksi! 

Alustan periaateohjelmaan, sääntöihin ja toimintaan voi tutus¬ 
tua osoitteessa alusta.co 

vielä rauhoitut 

Vieraskolumni: Elina Mäkinen 

Sanovat, että jos nuorena ei ole radikaali, on sydämetön, ja jos 
vanhana ei ole konservatiivi, on aivoton. Paskapuhetta. 

Jos nuorena ei ole radikaali, on kuten valtaosa nuorista, mutta 
jos vanhana ei ole radikaali, on joko aivoton, sydämetön tai mo¬ 
lempia. Tai sitten muuten vain selkärangaton opportunisti, jonka 
periaatteet ovat ostettavissa. Sitä kutsutaan sitten realismiksi, 
aikuiseksi kasvamiseksi tai suhteellisuudentajuksi. 

Nuoruuteen kuuluu paitsi kyseenalaistamisen tarve, myös epä¬ 
varmuus (itsestä ja vähän kaikesta). Epävarmat ihmiset taas ovat 
erityisen alttiita omaksumaan vaikutteita valtahierarkian huipul¬ 
ta eli eliitiltä, koska valta vetää puoleensa ja sen selän takana on 
turvallista lymyillä. Tämä ei tarkoita, että nuoriso olisi pilalla (ai¬ 
nakin se on sitä vähemmän kuin aikuiso). Sillä tavalla epävarmat 
ihmiset nyt vain käyttäytyvät. 

Muistan itsekin hiffanneeni suhteellisen varhain, että sen 
"miten asiat ovat" (so. ei suinkaan, miten ne ovat, vaan miten 
niiden yleisesti ajatellaan olevan), päättävät keskimäärin keski-ja 
yläluokkaiset valkoiset heteromiehet. En kuitenkaan osannut 
vastustaa tuota valta-asetelmaa, niin murskaavalta se tuntui. Niin 
paljon kuin sitä vihasinkin ja siitä kärsin, se tuntui kuin luonnon¬ 
lailta, johon on vain sopeuduttava. 

Tämä kaikki selittää osaltaan, miksi niin sanottu radikalisoi¬ 
tuminen iän myötä on suorastaan rationaalista. Mainittakoon, 
että radikaalilla tarkoitan tässä ihmistä, joka haluaa muuttaa 
asioita perinpohjaisesti ja on valmis toimimaan sen eteen. Ra¬ 
dikaalilla taas en tarkoita tässä ihmistä, joka jumittaa kirjasta tai 
toisesta ulkoa opetelluissa dogmeissaan ja toistelee niitä vuosi¬ 


kymmenestä toiseen. Jos ajattelu ei kehity, sitä ei enää ole. 

Valitettavasti en voi (lue: jaksa) tässä teoreettisesti knoppailla 
siitä, onko anarkismi ideologia vai ei, koska en ymmärrä siitä 
keskustelusta mitään, mutta ainakin anarkismi poikkeaa kaikista 
muista ideologioista siinä, että se haluaa hajauttaa vallan, eikä 
kaapata sitä. 

Nyky-yhteiskunnassa (ja monessa muussa ennen nykyistä) 
tämä on radikaali ajatus. Että päätämme itse asioistamme, eikä 
kukaan muu. Olemme vastuussa itsestämme ja toisistamme 
osana ympäristöämme, mutta emme vastuullisia tai tilivelvollisia 
kenellekään meitä ylemmälle taholle. Näin minä ymmärrän an¬ 
arkian. Se on siis samaan aikaan äärimmäistä vastuullisuutta ja 
äärimmäistä vapautta. 

Olisipa joku vinkannut minulle 15 vuotta sitten, että anarkia 
ei ole yhtä kuin sekasorto ja vahvemman oikeus. Punkin kaut¬ 
ta sana oli kyllä tuttuja kiinnosti, mutta vakavasti otettavalta 
yhteiskunnalliselta ajatukselta se ei näyttänyt kolmesta syystä. 
Yksi: kaikki fiksuinakin pitämäni ihmiset väittivät niin kovasti, 
ettei se ole. Kaksi: en tiennyt siitä juuri mitään, mikä mahdollisti 
edellisen käpäytyksen. Kolmas, kohtaan kaksi liittyvä ja tärkein 
syy: en tuntenut yhtään anarkistia enkä osannut etsiytyä anarkis¬ 
tisen kirjallisuuden, verkostojen tai toiminnan pariin. Kuvittelin 
kaiketi, ettei sellaisia ole. 

Sittemmin tuli kokeiltua yhden-jos toisenkinlaisia vaikuttamis- 
väyliä, mutta koin ne kaikki paitsi älyllisesti epärehellisiksi, 
myös äärimmäisen turhauttaviksi toimintaympäristöiksi anti- 
autoritaariselle ja diy-henkiselle ihmiselle, joka ei edes halua op- 

pia valtapelejä, saati pelata niitä. Näiden lisäksi ongelmia tuotti 
muun muassa jatkuva sanojen ja tekojen välinen ristiriita. Hiljal¬ 
leen alkoi hahmottua, ettei ongelma ole se, että valta on väärissä 
käsissä, vaan valta itse. 

Anarkismini on siis rationaalinen valinta ja johtopäätös. Jos en 
halua haalia valtaa, jos en halua toimia ristiriitaisesti tavoitteisiini 
nähden,jos haluan todellista vapauttaja olen siksi valmis myös 
todelliseen vastuuseen, se on aika looginen vaihtoehto. Tekisi 
mieleni sanoa, ainoa looginen vaihtoehto, mutta älkää uskoko 
minua. Älkää uskoko ketään, ajatelkaa itse. 

Olisi omituista, jos itselleen rehellisen ihmisen ajattelu ja argu¬ 
mentit eivät terävöityisi tiedon, kokemuksen ja itsevarmuuden 
lisääntyessä. Lukemattomia kertoja minulle on sanottu, että "kyl¬ 
lä sinäkin tuosta rauhoitut, kun vähän kasvat" tai jotain muuta 
aivotonta ja alentavaa. Sanojat ovat useimmiten olleet ihmisiä 
valtahierarkian yläpäästä, joten sitähän he tietysti toivovatkin. 

Luulenpa, että jo kauan ennen kuin identifioin itseni anarkis¬ 
tiksi, olin kohdannut monta anarkistia, en vain ollut tunnistanut 
heitä, kenties koska he eivät halunneet käännyttää minua kuin 
jotkin poliitikot ja muut lahkolaiset. Voihan myös olla, että he 
olivat anarkisteja tietämättään. 

Näin jälkeenpäin ajatellen, olen kohdannut helvetisti sellaisia 
ihmisiä. Jopa aikuisia. 


34 


antiautoritaarisia 



a-ryhma.org (A-ryhmän nettisivut) 

Tvvitter: @A_ryhma 
Instagram: @aryhma 

Ask.fm: @aryhma (A-ryhmä sosiaalisessa mediassa) 
issuu.com/a-ryhma (Sytyke-lehden verkkoversio) 

takku.net 

(tee-se-itse-mediaprojekti kapinan puolesta) 

amrhelsinki.org 

(Helsingin Anarkistinen Musta Risti) 

squathki.wordpress.com 

(valtaustoimintaa Helsingissä, Squat Makamik) 

anarkismi.net 

(Anarkistinen Toiminta), 

mustankaninkolo.info 

(antikvariaatti ja infoshop), 

hyokyaalto.net 

(toimintaa uraaniteollisuutta vastaan) 

vaaris.org 

(anarkistinen aikakauslehti Väärinajattelija) 

anarkismi.net/tasajako 

(anarkistista postimyyntiä) 35 

varisverkosto.net 

(antifasistinen verkosto) 

